Možnosti kombinácie liekov Targin a Quarelin pre bolesti chrbta a migrénu
Dobrý deň. Užívam targin na bolesti chrbta. Môžem popri tom užiť quarelin na migrénu? Ďakujem.
Dobrý deň,
ďakujeme za Vašu otázku.
Kombináciou liekov dochádza k niekoľkým stredne závažným interakciám. Pri súbežnom užívaní môže dôjsť k potenciácii anticholinergného účinku, ktoré sa môžu prejavovať napr. obstipáciou, suchom v ústam, poruchou močenia, zmätenosťou, hypotenziou, tachykardiou. Podľa závažnosti vedľajších účinkov sa odporúča prehodnotiť liečbu. Vzhľadom na to, o vhodnosti a bezpečnosti kombinácie liekov sa poraďte s ošetrujúcim lekárom.
Prajem pekný zvyšok dňa.
S pozdravom,
PharmDr. Anna Pacalajová